**ՏԵՂԵԿԱՆՔ**

2016 թ. սեպտեմբերի 1-ից մինչև 2017 թ. օգոստոսի 31-ը ՀՀ բնապահպանության նախարարության կողմից իրականացված ծրագրերի և գործողությունների արդյունքների վերաբերյալ

**Բարեփոխումների մասով՝**

 ՀՀ կառավարության ծրագրով նախատեսված բառեփոխումների իրականացման ապահովման շրջանակներում մշակվել և քննարկման տարբեր փուլերում են գտնվում`

1. «էկոլոգիական քաղաքականության մասին»,
2. «Հայաստանի Հանրապետության ջրային օրենսգրքում փոփոխու­թյուններ և լրացումներ կատա­րելու մասին» ՀՀ օրենքի նախա­գիծը
3. «Շրջակա միջավայրի վրա ազդեցության գնահատման և փորձաքննության մասին» Հայաստանի Հանրապետության օրենքում փոփոխություններ և լրացումներ կատարելու մասին»,
4. «Բնության հատուկ պահպանվող տարածքների մասին» Հայաստանի Հանրապետության օրենքում փոփոխություններ կատարելու մասին»,
5. «Բնապահպանական վերահսկողության մասին» Հայաստանի Հանրապետության օրենքում փոփոխություն և լրացումներ կատարելու մասին» ,
6. «Հայաստանի Հանրապետության հողային օրենսգրքում փոփոխություններ կատարելու մասին» ՀՀ օրենքների նախագծերի փաթեթները:
* ՀՀ կառավարության 2017թ. ապրիլի 27-ի N 445-Ն ստեղծվել է Հայաստանի Հանրապետության բնապահպանության նախարարության բնապահպանության և ընդերքի տեսչական մարմին:
* Մշակվել և ՀՀ կառավարության քննարկմանն է ներկայացվել «Սևան» ազգային պարկի բարեփոխումների և զարգացման հայեցակարգին հավանություն տալու մասին» ՀՀ կառավարության արձանագրային որոշման նախագիծը, որի նպատակը «Սևան» ազգային պարկի արդյունավետ կառավարման համակարգի ձևավորումն է: Մշակվել է <<Սևան>> ազգային պարկը **կենսոլորտային արգելավայր** վերածելու ծրագրի սեղմագիր-առաջարկությունը: Հիմքում ընկած է տնտեսական և բնապահպանական շահերի հավասարակշռմամբ` ներդրումների ներգրավման միջոցով տարածքում տնտեսական ակտիվության բարձրացման և զբոսաշրջության զարգացման ապահովումը: Հայեցակարգի ընդունման դեպքում ակնկալվում է, որ Սևանա լճի և դրա ջրհավաք ավազանում կստեղծվի բարձր ռեկրեացիոն ինդուստրիայի զարգացած միասնական համակարգ, որը կդառնա այս տարածաշրջանի բարձր եկամտաբեր, աշխատատար և էկոլոգիապես համեմատաբար անվնաս հեռանկարային տնտեսաճյուղ: Այն կզարգանա ռեկրեացիոն ինդուստրիայի համալիր ծրագրի և ռեկրեացիոն տարածագործառնական հատակագծման և դրա հիման վրա համալիր կառույցների ստեղծման ճանապարհով:
* Մշակվել է «Նորագույն տեխնոլոգիաների կիրառմամբ անտառների ապօրինի հատումների կանխման համակարգի ներդրման» հայեցակարգի նախնական տարբերակը։ Ինչը հնարավորություն կտա հնարավորինս նվազագույնի հասցնել անտառներում անօրինական գործողությունները և ապօրինի հատումները, ինչպես նաև կսահմանվեն նորագույն տեխնոլոգիաների կիրառմամբ անտառների ապօրինի հատումների կանխման համակարգի ստեղծման սկզբունքները, որի արդյունքում նախատեսվում է ներդնել հեռահար մոնիտորինգի, տեղեկատվության լուսանկարահանման և դրա ներկայացման համակարգ:
* «Դիլիջան» ազգային պարկում պահպանության ռեժիմի արդյունավետությունը բարձրացնելու և ծառահատումների կանխարգելման նպատակով մշակվել է փորձնական ծրագիր, որով նախատեսվում է պահպանությունն իրականացնել մասնագիտացված պահնորդական ծառայություն մատուցող կազմակերպության միջոցով (աութսորս): Ըստ փորձնական ծրագրի նախատեսվում է պահնորդական ծառայություններն իրականացնել պարկի հինգ տեղամաս-մասնաճյուղերից առավել ռիսկային երեք տեղամասերում՝ Հաղարծին, Դիլիջան և Շամախյան հատվածներում: Փորձնական ծրագրով նախատեսվում է անցում կատարել պահպանության շուրջօրյա ռեժիմի, միաժամանակ բարձրացնելով պահպանության համար անհրաժեշտ տեխնիկական հագեցվածությունը՝ կիրառելով ժամանակակից տեխնոլոգիական լուծումներ, որի համար անհրաժեշտ 10.0 մլն. դրամի ֆինանսավորումը նախատեսվում է իրականացնել Կովկասի Բնության Հիմնադրամի (CNF) կողմից: «Դիլիջան» ազգային պարկ» ՊՈԱԿ-ի կողմից կազմակերպվել է մրցույթ և սահմանված կարգով հաղթող է ճանաչվել «Պանտեռա սիքյուրիթի» ՍՊԸ-ն. որի հետ կնքվել է համապատասխան պայմանագիր:
* 2016 թվականի դեկտեմբերի 12-ին <<Ջերմուկ ազգային պարկի>> ստեղծման նպատակով ՀՀ բնապահպանության նախարարության և <<Լիդիան Արմենիա>> ՓԲ ընկերության միջև ստորագրվել է Փոխըմբռնման Հուշագիր, որով նախատեսվում է <<Ջերմուկի ջրաբանական>> պետական արգելավայրի բազայի վրա ՀՀ Վայոց ձորի մարզում Արփա գետի վերին հատվածի ջրհավաք ավազանում ստեղծել նոր <<Ջերմուկ>> ազգային պարկ, որում կներառվեն նաև <<Ջերմուկի ջրաբանական>>, <<Ջերմուկի>> անտառային և <<Հեր-հերի>> նոսրանտառային պետական արգելավայրերի տարածքները: Նախատեսվող նոր ազգային պարկը կզբաղեցնի 33.799.7 հա տարածք:

Աշխատանքների իրականացման համար նախատեսվում է ներդնել 5.7մլն.դոլար: «Ջերմուկ» ազգային պարկի կազմավորման ավարտը նախատեսված է 2022 թվականին:

* 2016թ. սեպտեմբերի 1-ից – 2017թ. օգոստոսի 31-ը Արարատյան դաշտում իրականացվել է 1 խորքային հորի լուծարում՝ արդյունքում խնայվել է 10 լ/վրկ ջրաքանակ և <<[Զվարթնոց ավիաօդերևութաբանական կենտրոն>> ՓԲԸ](http://www.mnp.am/?p=290)-ի տարածքում կոնսերվացվել է 2 խորքային հոր՝ ընկերության սեփական միջոցներով: 127 խորքային հոր բերվել է փականային ռեժիմի՝ խնայվել է 6384.0 լ/վրկ ջրաքանակ: Ընդամենը խնայվել է 6394.0 լ/վրկ ջրաքանակ, ինչը տարեկան կազմում է 201.6 մլն.մ3:
* Սևանա լճի մակարդակը 01.09.2017թ դրությամբ կազմել է 1900.65մ, ինչը նախորդ տարվա նույն օրվա դրությամբ (1900.63մ) բարձրացել է 0.02 մ-ով:

2017թվականի համար Սևանա լճից ոռոգման նպատակով ջրի բացթողման ջրաքանակ սահմանվել է մինչև 270 մլն.մ3 չափաքա­նակ: Բացթողումը սկսվել է 2017 թվականի մայիսի 7-ից:

2017 թվականի սեպտեմբերի 15-ին Սևանա լճից ջրի բացթողման ՀՀ օրենքով նախատեսված ծավալները լրացել են և ժամը 19:00-ի դրությամբ դադարեցվել է Սևանա լճից ջրի բացթողումը: Հայաստանի Հանրապետության բնապահպանության և արտակարգ իրավիճակների նախարարությունների, «Ջրառ» ՓԲԸ-ի և «ՄԷԿ» ՓԲԸ-ի ներկայացուցիչների կողմից սահմանված կարգով կապարակնքվել են <<Սևան>> ՀԷԿ-ի ջրընդունիչի աջ և ձախ շարժական վերամբարձ մեխանիզմները /վահանակները/:

2017 թվականի սեպտեմբերի 14-ի դրությամբ բացթողնված ջրաքանակը կազմել է 266.757 մլն.մ3:

Ստորագրվել են դրամաշնորհային պայմանագրեր/ծրագրային փաստաթղթեր

* 04.07.2017թ. կնքվել է Կովկասի Բնության Հիմնադրամի կողմից «Զանգեզուր» կենսոլորտային համալիր» ՊՈԱԿ-ի աջակցության մեկամյա դրամաշնորհային պայմանագիր՝ 50,0 հազ. եվրո աջակցություն ցուցաբերելու վերաբերյալ:
* 07.07.2017թ. ստորագրվել է Կանաչ կլիմայի հիմնադրամի «Շենքերի էներգաարդյունավետ արդիականացմանն ուղղված ներդրումների ռիսկերի նվազեցում և մասշտաբավորում» ծրագրային փաստաթուղթը,որը նախատեսում է 20.0 մլն.դոլարի գումարի ներդրում:
* 18.08.2017թ. կնքվել է Կովկասի Բնության Հիմնադրամի կողմից «Խոսրովի անտառ» պետական արգելոց» ՊՈԱԿ-ի աջակցության դրամաշնորհային պայմանագիր: Պայմանագիրը կնքվել է 2015-2017 թվականների համար՝ 343.0հազ.եվրո գումարի չափով: 2017թ. լրացուցիչ կնքվել է աջակցության **արտակարգ** դրամաշնորհային պայմանագիր՝ 5մլն.դրամ գումարով:
* 2017թ. սեպտեմբերի 12-ին ՀՀ բնապահպանության նախարարության և Հայաստանում ՄԱԿ-ի մշտական ներկայացուցչության միջև ստորագրվել է Ռուսաստանի Դաշնության ֆինանսական աջակցությամբ «Հայաստանում կլիմայի փոփոխության ազդեցության մեղմումն անտառային և դաշտային հրդեհների կառավարման ներուժի զարգացման միջոցով» եռամյա ծրագրի փաստաթուղթը՝ 1.0 մլն.ԱՄՆ դոլար արժողությամբ։
* 04.11.2016թ. ՀՀ բնապահպանության նախարարության «Բնապահպանական ծրագրերի իրականացման գրասենյակ» պետական հիմնարկը հավատարմագրվել է որպես ՄԱԿ-ի Կլիմայի փոփոխության շրջանակային կոնվենցիայի Հարմարվողականության հիմնադրամի Ազգային իրականացնող մարմին, որի շրջանակներում ծրագրի հաստատումից հետո 2018 թվականին տրամադրվելու է 4.0 մլն դոլարի դրամաշնորհ:

 **Բարեփոխումների մասով նախատեսվող գործողություններն ու միջոցառումներն են՝**

* Մշակել շրջակա բնական միջավայրի պահպանության և բնական ռեսուրսների առաջարկի (բացառությամբ՝ օգտակար հանածոների պաշարների օգտագործման) կառավարման ռազմավարությունը և միջոցառումների ծրագիրը:
* Ներդնել շրջակա միջավայրի պահպանության ոլորտի միասնական կառավարման համակարգ` ՀՀ բնապահպանության նախարարության գործառույթների ամբողջականացմամբ.
* <<Մեկ պատուհանի>> սկզբունքի և թույլտվությունների տրամադրման մեկ միասնական համակարգի ներդրում, թույլտվությունների տրամադրման էլեկտրոնային համակարգի ստեղծում՝ նախատեսվում է իրականացնել մինչև 2018թվականի ավարտը:
* Բնապահպանական պատասխանատվության և վնասի փոխհատուցման օրենսդրական հենքի ստեղծում,
* Ջրային ռեսուրսների պահպանությանն ուղղված միջոցառումների իրականացում, այդ թվում՝ Ջրավազանային կառավարման պլաների մշակում և վերանայում, Արարատյան դաշտի ձկնաբուծական տնտեսությունների ջրային ռեսուրսների ավտոմատ կառավարման համակարգերի ներդրում և այլն,
* Շրջակա միջավայրի պահպանության և բնական ռեսուրսների կառավարման Էկոհամակարգային մոտեցման սկզբունքների ձևավորում,
* ՀՀ կառավարությունը Համաշխարհային Բանկի տեխնիկական աջակցությամբ ձեռնամուխ է եղել **<<Պարտքը բնապահպանական ծախսերի դիմաց>>** նախաձեռնության իրակականացմանը: Նախատեսվում է երկկողմ բանակցությունների միջոցով իրականացնել պարտքի փոխանակման գործարք, որի արդյունքում վարկատու-պետությունների համաձայնությամբ առկա երկկողմ պարտքի սպասարկման գծով ապագա վճարումները կուղղվեն Հայաստանում բնապահպանական և շրջակա միջավայրի փոփոխության վրա ազդող ծրագրերի իրականացմանը:

Նախաձեռնության շրջանակներում ՀՀ ֆինանսների նախարարություն է ներկայացվել ՀՀ բնապահպանության նախարարության կողմից առաջնահերթ համարվող երեք ծրագրային ուղղություններ՝

1. օպտիմալ անտառապատվածության հասնելու համար անհրաժեշտ ծավալներն ապահովող անտառվերականգնմանն ու կենսաբազմազանության պահպանությանն ուղղված միջոցառումների իրականացում,

2. ջրային ռեսուրսների պահպանությանն ուղղած արդյունավետ կառավարման համակարգի ներդրում, այդ թվում՝ Սևանա լճի պաշարների վերականգնման միջոցառումների իրականացում,

3. ընդերքօգտագործման թափոնների անվտանգ կառավարման համակարգի ձևավորում և ընդերքօգտագործման հետևանքով խախտված հողերի վերականգնում:

 Մշակվել են նաև ծրագրային առաջարկների նախնական տարբերակները:

**Հավանության գրություններ են տրամադրվել հետևյալ ծրագրային հայտերին**.

* ՀՀ բնապահպանության նախարարի գրությամբ հավանություն է տրվել Վերակառուցման և զարգացման եվրոպական բանկի Կանաչ կլիմայական հիմնադրամից «Կանաչ քաղաքներ» ծրագրին:
* «Աջակցություն Կողմերին նախապատրսատելու Կենսաբազմազանության պահպանության մասին Կոնվենցիայի վեցերորդ ազգային հաղորդագրության պատրաստման համար» ԳԷՀ/ՄԱԿ-ի ՇՄԾ տարածաշրջանային ծրագիր /**109 500 ԱՄՆ դոլար/,**
* «Աջակցություն ԳԷՀ-ի իրավասու անդամ երկրներին՝ ՄԱԿ ԱԴՊԿ-ի 2018թ. զեկույցների մշակման փուլի համար» ԳԷՀ/ՄԱԿ-ի ՇՄԾ ծրագրին /**70 000 ԱՄՆ** դոլար/,